ডিসেম্বর, ২০১৬ সাল পর্যন্ত তেত্রিশজন অস্ট্রেলীয় ক্রিকেটার টেস্ট ক্রিকেট অভিষেকে পাঁচ-উইকেট লাভ করেছেন। তন্মধ্যে, টম কেন্ডল টেস্ট ক্রিকেটের ইতিহাসে সর্বপ্রথম বোলার হিসেবে পাঁচ-উইকেট পেয়েছেন। মার্চ, ১৮৭৭ সালে মেলবোর্ন ক্রিকেট গ্রাউন্ডে অনুষ্ঠিত ইতিহাসের প্রথম টেস্ট খেলায় দ্বিতীয় ইনিংসে ৭/৫৫ পেয়েছিলেন। তার দলীয় সঙ্গী বিলি মিডউইন্টারও ৫/৭৮ পেয়েছিলেন যা ঐ সময়ে ঐ টেস্টে ইনিংসের সেরা বোলিং পরিসংখ্যান ছিল। ১৮৯৪-৯৫ মৌসুমে আলবার্ট ট্রট ইংল্যান্ডের বিপক্ষে ৮/৪৩ লাভের মাধ্যমে টেস্ট অভিষেকে সেরা বোলিং পরিসংখ্যান গড়েন। সর্বশেষ অস্ট্রেলীয় ক্রিকেটার হিসেবে জোশ হজলউড এ কৃতিত্বের দাবীদার। ডিসেম্বর, ২০১৪ সালে ব্রিসবেনের গাব্বায় অনুষ্ঠিত টেস্টে সফরকারী ভারতের বিপক্ষে ৫/৬৮ লাভ করেন।

অস্ট্রেলিয়া
বাংলাদেশ
আফগানিস্তান
পাকিস্তান